ΚΑΝΟΝΙΣΜΟΣ (ΕΚ) αριθ. 2635/95 ΤΗΣ ΕΠΙΤΡΟΠΗΣ της 13ης Νοεμβρίου 1995 για τη θέσπιση εκ των προτέρων επιτήρησης για τις εισαγωγές ορισμένων κλωστοϋφαντουργικών προϊόντων καταγωγής Ηνωμένων Αραβικών Εμιράτων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 517/94 του Συμβουλίου της 7ης Μαρτίου 1994 περί θεσπίσεως κοινών κανόνων για τις εισαγωγές κλωστοϋφαντουργικών προϊόντων από ορισμένες τρίτες χώρες, τα οποία δεν καλύπτονται από διμερείς συμφωνίες, πρωτόκολλα ή άλλους διακανονισμούς ή άλλους κοινοτικούς κανόνες εισαγωγής (1), όπως τροποποιήθηκε τελευταία από τον κανονισμό (ΕΚ) αριθ. 1325/95 (2), και ιδίως το άρθρο 11 παράγραφος 1, σε συνδυασμό με το άρθρο 25,

Εκτιμώντας:

ότι η Επιτροπή διαπίστωσε πως οι εισαγωγές στην Κοινότητα ορισμένων κλωστοϋφαντουργικών προϊόντων των κατηγοριών 4 (Τι-σερτ), 5 (πουλόβερ), 6 (παντελόνια), 7 (φορέματα-πουκάμισα), 8 (πουκάμισα), 9 (υφάσματα σπογγοειδή), 20 (πανικά κρεβατιού), 21 (άνορακ), 26 (φορέματα), 157 (ενδύματα πλεκτά), 161 (ενδύματα άλλα από πλεκτά), καταγωγής Ηνωμένων Αραβικών Εμιράτων, αφού σημείωσαν ραγδαία αύξηση κατά τα προηγούμενα έτη, το 1994 έφθασαν σε πολύ ψηλά επίπεδα έτσι ώστε να είναι δυνατόν να διαταραχθεί η κοινοτική αγορά για τα συγκεκριμένα προϊόντα και να προκληθούν ζημίες στην κοινοτική παραγωγή παρόμοιων ή άμεσα ανταγωνιστικών προϊόντων 7 ότι τα επίπεδα εισαγωγών αυξήθηκαν από 200 σε 600 % για τη χρονική περίοδο 1989-1994 και έφθασαν, για κάθε κατηγορία προϊόντων, σε επίπεδα πολύ ανώτερα από τα ανώτατα όρια που είχαν οδηγήσει σε διαπραγματεύσεις ποσοτικών περιορισμών με διάφορες εξαγωγικές χώρες 7 ότι, λαμβανομένων υπόψη της εκτιμώμενης παραγωγικής ικανότητας των Ηνωμένων Αραβικών Εμιράτων για τα προαναφερθέντα προϊόντα και της ταχείας αύξησης των εισαγωγών των εν λόγω προϊόντων, κινήθηκε διαδικασία έρευνας, προκειμένου να ελέγχεται η καταγωγή των εν λόγω προϊόντων 7 ότι, παράλληλα, στις 14 Ιουνίου 1994, η Επιτροπή έλαβε από το Συμβούλιο οδηγίες για τη διαπραγμάτευση με τα Ηνωμένα Αραβικά Εμιράτα συμφωνίας όσον αφορά το εμπόριο κλωστοϋφαντουργικών προϊόντων 7 ότι, μέχρι σήμερα, δεν κατέστη δυνατή η μονογράφηση της συμφωνίας αυτής 7 ότι, για να πρακολουθούνται οι τάσεις των πραγματοποιούμενων εισαγωγών και να εντοπίζονται αμέσως ενδεχόμενες αρνητικές επιπτώσεις στους θιγόμενους κοινοτικούς βιομηχανικούς κλάδους, κρίνεται σκόπιμο να καθιερωθεί, για περιορισμένο χρονικό διάστημα, η εκ των προτέρων κοινοτική επιτήρηση των εισαγωγών των συγκεκριμένων προϊόντων και να θεσπισθεί ότι η θέση σε ελεύθερη κυκλοφορία των προϊόντων αυτών επιτρέπεται μόνον εφόσον προσκομισθεί παραστατικό εισαγωγής καθώς και, κατά γενικό κανόνα, πιστοποιητικό καταγωγής εκδιδομένο από τις αρμόδιες αρχές των Ηνωμένων Αραβικών Εμιράτων 7 ότι, με βάση τον κανονισμό (ΕΚ) αριθ. 517/94, η Επιτροπή μπορεί να εγκρίνει τα αναφερόμενα ανωτέρω μέτρα, εφόσον με τα μέτρα αυτά συμφωνεί η γνώμη της Επιτροπής που συγκροτείται με τον ίδιο αυτό κανονισμό 7 ότι η επιτροπή, στην οποία υποβλήθηκε πρόταση ληπτέων μέτρων, δεν απεφάνθη εντός της ταχθείσας από τον πρόεδρό της συμφωνίας 7 ότι, στις 5 Οκτωβρίου 1995, υποβλήθηκε στο Συμβούλιο πανομοιότυπη πρόταση σύμφωνα με το άρθρο 25 παράγραφος 3 του κανονισμού (ΕΚ) αριθ. 517/94 7 ότι, μετά παρέλευση μηνός, το Συμβούλιο δεν προέβη σε κάποια ενέργεια 7 ότι, σύμφωνα με το άρθρο 25 παράγραφος 3 του κανονισμού (ΕΚ) αριθ. 517/94, η Επιτροπή θεσπίζει τα προταθέντα μέτρα,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Από την έναρξη ισχύος του παρόντος κανονισμού, η ελεύθερη κυκλοφορία των κλωστοϋφαντουργικών προϊόντων που παρατίθενται στο παράρτημα Ι, καταγωγής Ηνωμένων Αραβικών Εμιράτων, αποτελεί το αντικείμενο εκ των προτέρων κοινοτικής επιτήρησης.

Άρθρο 2

1. Η θέση σε ελεύθερη κυκλοφορία στην Κοινότητα των προϊόντων που αναφέρονται στο άρθρο 1 προϋποθέτει την προσκόμιση, αφενός, ενός παραστατικού εισαγωγής που εκδίδουν οι αρμόδιες αρχές των κρατών μελών που αναφέρονται στο παράρτημα ΙΙ, και, εκτός κι αν αποδεικνύεται, μέσω της προσκόμισης φορτωτικής ή άλλου εγγράφου μεταφοράς, ότι τα προϊόντα βρίσκονταν, κατά την ημερομηνία έναρξης ισχύος του παρόντος κανονισμού, καθ' οδόν με προορισμό την Κοινότητα, αφετέρου, ενός πιστοποιητικού καταγωγής που εκδίδεται από τις αρμόδιες αρχές των Ηνωμένων Αραβικών Εμιράτων.

2. Το παραστατικό εισαγωγής που ορίζεται στην παράγραφο 1 εκδίδεται αυτόματα, χωρίς επιβάρυνση, για όλες τις αιτούμενες ποσότητες, εντός μέγιστης προθεσμίας πέντε εργάσιμων ημερών από τη λήψη δήλωσης που υποβάλει στην αρμόδια εθνική αρχή κάθε εισαγωγέας της Κοινότητας, ανεξάρτητα από τον τόπο εγκατάστασής του εντός της Κοινότητας.

3. Το παραστατικό εισαγωγής καθώς και η δήλωση του εισαγωγέα συντάσσονται σε έντυπο σύμφωνο με το υπόδειγμα του παραρτήματος VII του κανονισμού (ΕΚ) αριθ. 517/94. Αυτό το παραστατικό εισαγωγής ισχύει σε όλο το τελωνειακό έδαφος της Κοινότητας και μπορεί να χρησιμοποιείται επί έξι μήνες από την ημερομηνία έκδοσής του, εφόσον παραμένει εν ισχύι το καθεστώς ελευθέρωσης των εισαγωγών που εφαρμόζεται για τα συγκεκριμένα προϊόντα.

4. Τα κράτη μέλη κοινοποιούν στην Επιτροπή τις ποσότητες που αντιστοιχούν στις ληφθείσες αιτήσεις για άδεια εισαγωγής καθώς και τις ποσότητες και την αξία, τιμή cif στα κοινοτικά σύνορα, των προϊόντων που περιλαμβάνονται στο παράρτημα και τίθενται σε ελεύθερη κυκλοφορία από την ημερομηνία έναρξης ισχύος του παρόντος κανονισμού. Οι κοινοποιήσεις αυτές διαβιβάζονται αμέσως ηλεκτρονικά, μέσω του ολοκληρωμένου δικτύου που έχει συσταθεί για το σκοπό αυτό.

Άρθρο 3

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται μέχρι τις 31 Δεκεμβρίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 13 Νοεμβρίου 1995.

Για την Επιτροπή Leon BRITTAN Αντιπρόεδρος

ΠΑΡΑΡΤΗΜΑ Ι

ΟΜΑΔΑ Ι Β

>ΘΕΣΗ ΠΗΝΑΚΑ>

ΟΜΑΔΑ ΙΙ Α

>ΘΕΣΗ ΠΗΝΑΚΑ>

ANEXO II - BILAG II - ANHANG II - ΠΑΡΑΡΤΗΜΑ ΙΙ - ANNEX II - ANNEXE II - ALLEGATO II - BIJLAGE II - ANEXO II - LIITE II - BILAGA II

Lista de las autoridades nacionales competentes

Liste over kompetente nationale myndigheder

Liste der zustδndigen Behφrden der Mitgliedstaaten

Πίνακας των αρμόδιων εθνικών αρχών

List of the national competent authorities

Liste des autoritιs nationales compιtentes

Elenco delle competenti autoritΰ nazionali

Lijst van bevoegde nationale instanties

Lista das autoridades nacionais competentes

Luettelo toimivaltaisista kansallisista viranomaisista

Lista φver nationella behφriga myndigheter

1. Belgique/Belgiλ Ministθre des affaires ιconomiques/Ministerie van Economische Zaken Office central des contingents et licences/Centrale Dienst voor Contingenten en Vergunningen Rue J.A. De Motstraat 24-26 B-1040 Bruxelles/Brussel Tιl.: (32 2) 233 61 11 Tιlιcopieur: (32 2) 230 83 22 2. Danmark Erhvervsfremme Styrelsen Sψndergade 25 DK-8600 Silkeborg Tlf.: (45 87) 20 40 60 Fax: (45 87) 20 40 77 3. Deutschland Bundesamt fόr Wirtschaft Frankfurterstraίe 29-31 D-65760 Eschborn Tel.: (49 61 96) 404-0 Fax: (49 61 96) 40 48 50 4. Ελλάδα Υπουργείο Εθνικής Οικονομίας Γενική Γραμματεία Διεθνών Οικονομικών Σχέσεων Γενική Διεύθυνση Εξωτερικών Οικονομικών και Εμπορικών Σχέσεων Δ/νση Διαδικασιών Εξωτερικού Εμπορίου Μητροπόλεως 1 GR-10557 Αθήνα Τηλ.: (301) 323 04 18, 322 84 93 Τέλεφαξ: (301) 323 43 93 5. Espaρa Ministerio de Comercio y Turismo Direcciσn General de Comercio Exterior Paseo de la Castellana n° 162 E-28071 Madrid Tel: (34-1) 349 38 17; 349 37 48 Telefax: (34-1) 563 18 23; 349 38 31 6. France Ministθre de l'Industrie, des Postes et Tιlιcommunications et du Commerce Extιrieur Service des Biens de Consommation (SERBCO) Mission Textile - Importations 3/5 rue Barbet de Jouy F-75353 Paris 07 SP Tιl.: (33-1) 43 19 36 36 Fax: (33-1) 43 19 36 74 Tιlex: 204 472 SERBCO 7. Ireland Department of Tourism and Trade Single Market Unit (Room 315) Kildare Street IRL-Dublin 2 Tel.: (353-1) 662 14 44 Fax: (353-1) 676 61 54 8. Italia Ministero del Commercio con l'Estero Direzione Generale delle Importazioni e delle Esportazioni Viale America 341 I-00144 Roma Tel: (39-6) 59 931 Fax: (39-6) 59 93 26 31 - 59 93 22 35 Telex: 610083 - 610471 - 614478 9. Luxembourg Ministθre des affaires ιtrangθres Office des licences Boξte postale 113 L-2011 Luxembourg Tιl.: (352) 22 61 62 Tιlιcopieur: (352) 46 61 38 10. Nederland Centrale Dienst voor In- en Uitvoer Engelse Kamp 2 Postbus 30003 NL-9700 RD Groningen Tel: (31-50) 523 91 11 Fax: (31-50) 526 06 98 11. Portugal Ministιrio do Comιrcio e Turismo Direcηγo-Geral do Comιrcio Avenida da Repϊblica 79 P-1000 Lisboa Tel: (351-1) 793 03 93; 793 30 02 Telecσpia: (351-1) 793 22 10; 796 37 23 Telex: 13418 12. United Kingdom Department of Trade and Industry Import Licensing Branch Queensway House West Precinct Billingham UK-Cleveland TS23 2NF Tel.: (44 642) 36 43 33; 36 43 34 Fax: (44 642) 53 35 57 Telex: 58608 13. Φsterreich Bundesministerium fόr wirtschaftliche Angelegenheiten Gruppe II A Landstrasser Hauptstr. 55/57 A-1030 Wien Tel.: (43-1) 771 02 362; 771 02 361 Tel.: (43-1) 715 83 47 14. Sverige Swedish National Board of Trade (Kommerskollegium) BOX 1209 S-1182 Stockholm Tel: (46 8) 791 05 00 Fax: (46 8) 20 03 24 15. Suomi Tullihallitus PL 512 FIN-00101 Helsinki Puh.: (358-0) 61 41/61 42 648 Telekopio: (358-0) 61 42 764 »